VENDIM
Nr. 1, datë 5.1.2023

BIBLIOGRAFIA E INFORMACIONIT TË DEKLASIFIKUAR NË AIDSSH

[bookmark: _GoBack]Bazuar në ligjin nr. 8457, datë 11.2.1999, “Për informacionin e klasifikuar ‘Sekret shtetëror’”, i ndryshuar, kreu III, neni 13, pika “b”, në vendimin e Këshillit të Ministrave, nr. 662, datë 15.11.2017, “Për miratimin e rregullores për deklasifikimin dhe zhvlerësimin e informacionit të klasifikuar ‘Sekret shtetëror’”, kreu II, neni 4, pikat “a”, “c”, dhe në udhëzimin nr. 99, datë 13.4.2018, “Për zbatimin e vendimit nr. 662, datë 15.11.2017, për deklasifikimin dhe zhvlerësimin e informacionit të klasifikuar ‘Sekret shtetëror”’, Komisioni i Deklasifikimit dhe Zhvlerësimit të Informacionit të Klasifikuar “Sekret shtetëror”, në AIDSSH, i ngritur me urdhër nr. 13, datë 3.5.2018, të Kryetarit të Autoritetit “Për krijimin e Komisionit të Deklasifikimit dhe Zhvlerësimit të Informacionit të Klasifikuar ‘Sekret shtetëror’, i ndryshuar në AIDSSH”, ka bërë deklasifikimin e informacionit të klasifikuar “Sekret shtetëror”, me vendimin nr. 1, datë 5.1.2023, si më poshtë:  
I. Deklasifikoi plotësisht informacionet e mëposhtme:
1. Shkresë e Drejtorisë së Arkivit, lënda kthim-përgjigje “Në vijim të përgjigjes së shkresës nr. 1344/5, datë 27.10.2022”, nr. 24 prot., e datës 1.11.2022, niveli i klasifikimit “Tepër sekret”, me dy (dy ) fletë.
2. Relacion i Drejtorisë së Informacionit, me lëndën “Për shqyrtimin dhe verifikimin e materialeve arkivore në arkivin e Autoritetit, në lidhje me trajtimin e kërkesës nr. 1344 prot., datë 3.8.2022, mbi objekt korrigjimin e të dhënave”, nr. 26 prot., e datës 26.12.2022, niveli i klasifikimit “Tepër sekret”, me 18 (tetëmbëdhjetë) fletë.

